Μελίβοια Ξάνθης

Η Μελίβοια είναι ημιορεινός οικισμός της Περιφερειακής Ενότητας Ξάνθης, 34 χιλιόμετρα βορειοανατολικά της πόλης της Ξάνθης. Σύμφωνα με την απογραφή του 2011 είχε 588 μόνιμους κατοίκους.«ΦΕΚ αποτελεσμάτων ΜΟΝΙΜΟΥ πληθυσμού 2011», σελ. 10499 (σελ. 25 του pdf) και σε μορφή Excel «Πίνακας αποτελεσμάτων ΜΟΝΙΜΟΥ Πληθυσμού-Απογραφής 2011 » στην ιστοσελίδα της ΕΛΣΤΑΤ. Αρχειοθετήθηκε 24/11/2017. Ανακτήθηκε 15/07/2019.

 Ίδρυση 
Σύμφωνα με την παράδοση, το σημερινό χωριό χτίστηκε από τη συνένωση επτά μικρών οικισμών που υπήρχαν γύρω περιοχή. Ένας από αυτούς βρισκόταν στη θέση του σημερινού οικισμού. Ένας άλλος βρισκόταν στην περιοχή Cànivo και κάποιος άλλος στην περιοχή Bàbina Pal’äna. Οι άλλοι 4 δεν είναι γνωστό που βρισκόταν. Ο οικισμός πιθανόν να ταυτίζεται με τον οικισμό Elmalû, που το 1559 ανήκε σε βακούφι του σουλτάνου Μουράτ Β΄ του καζά Κομοτηνής.

 Ιστορία 
Η Μελίβοια, παλαιά ονομασία Περούνοβο ή Ελμαλί (Δημοτική Κοινότητα Εχίνου - Δημοτική Ενότητα Μύκης), ανήκει στον δήμο Μύκης της Περιφερειακής Ενότητας Ξάνθης που βρίσκεται στην Περιφέρεια Ανατολικής Μακεδονίας και Θράκης, σύμφωνα με τη διοικητική διαίρεση της Ελλάδας όπως διαμορφώθηκε με το Πρόγραμμα Καλλικράτης. Έδρα του δήμου είναι η Σμίνθη και ανήκει στο γεωγραφικό διαμέρισμα Θράκης.

Κατά τη διοικητική διαίρεση της Ελλάδας με το Σχέδιο «Καποδίστριας», μέχρι το 2010, η Μελίβοια ανήκε στο Τοπικό Διαμέρισμα Εχίνου, του πρώην Δήμο Μύκης του Νομού Ξάνθης.

 Πληθυσμός 

Πληθυσμός Μελίβοιας Ξάνθης 1928 1.037
  1940 1.175
  1951 974
  1961 781
  1971 837
  1981 827
 1991671200165120115882021 -

 Παραπομπές 

Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια